钦定古今图书集成/明伦汇编/闺媛典/第203卷 > 许汝诏妻蒋氏
## 钦定古今图书集成/明伦汇编/闺媛典/第203卷 > 许汝诏妻蒋氏

按《如皋县志》：“蒋氏，省祭蒋谟女，诸生许汝诏妻。年十
七，归汝诏。阅十年，汝诏病亡，氏痛绝，不欲生行。念姑
老无养，而诸孤靡托，乃忍死须臾，以待孤成立。值岁
凶，针黹不给，典鬻殆尽，粮惟黍，姑不能甘，氏常自饿
竟日，积黍易米以奉姑子。稍长，课子读书，次子文燃
充博士弟子员，末年渐得生色，而文燃又不禄。氏因”
伤悼，疽发于背，少子文炳口自吮之，焚肌醮天，愿减
算以益母，疽旋愈。寿终。台司、监司皆表其闾。